प्रत्याशियों द्वारा चुनाव प्रचार में पूरी ताकत झोंक देने के समय प्रशासन ने और सख्त रुख अपना लिया है। प्रत्याशियों को लगातार बैनर पोस्टर हटवाये जाने को लेकर रिटर्निग आफीसर द्वारा निर्देश दिये जा रहे है लेकिन प्रत्याशियों पर इसका कोई असर नहीं दिख रहा है। इस कारण बुधवार को नगर के रेलवे रोड पर नायब तहसीलदार नासिर खां, एसआई जितेन्द्र सिंह चंदेल फोर्स के साथ पहुंचे। साथ लाए गए कर्मचारियों से प्रत्याशियों के बैनर व पोस्टर हटवाये। दिनभर यह अभियान चलता रहा। रिटर्निग आफीसर/ एसडीएम अरूण कुमार ने सभी प्रत्याशियों को निर्देश दिये है कि कहा कि यह आदर्श आचार संहिता का उल्लंघन प्रत्याशी न करें तो ही अच्छा है। उन्होंने निर्देश दिये है कि प्रत्याशियों द्वारा 20 जून की शाम तक यदि बैनर पोस्टर नहीं हटवाये गये तो आचार संहिता की सुसंगत धाराओं में एफआईआर दर्ज करायी जाएगी।